Stjórnmálafræðingar flykkjast til Íslands
Fjöldi erlendra stjórnmálafræðinga er nú staddur á Íslandi í tilefni af evrópskri ráðstefnu stjórnmálafræðinga sem haldin verður í Háskóla Íslands næstu daga.
Ráðstefnan er fjölmennasta alþjóðlega ráðstefnan sem haldin hefur verið á Íslandi en skráðir þátttakendur eru um 2300. Í tilkynningu frá Háskóla Íslands segir að þátttakendur ráðstefnunnar samsvari um 0,4% af erlendum ferðamönnum sem ætla megi að komi til landsins í ár.
Ráðstefnan stendur yfir 24. til 27. ágúst og er á vegum European Consortium of Political Research í samstarfi við Stjórnmálafræðideild Háskóla Íslands og Stofnun stjórnsýslufræða og stjórnmála.
Ráðstefnan fer fram í fimm húsum á háskólasvæðinu, Aðalbyggingu, Háskólatorgi, Lögbergi, Odda og Árnagarði og eru flestar stofur í þessum byggingum lagðar undir ráðstefnuna. Þá hefur Íþróttahús HÍ verið tekið undir veitingaaðstöðu, þar sem um 1200 þátttakendur munu neyta hádegisverðar þá þrjá daga sem ráðstefnan stendur. Um 20 bókaforlög eru með bókasýningu í opnu rými í Odda á 1. og 2. hæð.  Hún verður opnuð kl. 16 miðvikudaginn 24. ágúst og er opin alla ráðstefnudagana.
Hér er tengill á heimasíðu ráðstefnunnar   Upplýsingar um dagskrá
Fjöldi erlendra stjórnmálafræðinga er nú staddur á Íslandi í tilefni af evrópskri ráðstefnu stjórnmálafræðinga sem haldin verður í Háskóla Íslands næstu daga.
Ráðstefnan er fjölmennasta alþjóðlega ráðstefnan sem haldin hefur verið á Íslandi en skráðir þátttakendur eru um 2300.
Ráðstefnan stendur yfir 24. til 27. ágúst.
Um 20 bókaforlög eru með bókasýningu í opnu rými í Odda á 1. og 2. hæð.
Hún verður opnuð kl. 16 miðvikudaginn 24. ágúst og er opin alla ráðstefnudagana.